
Par atklāta konkursa “Paziņojumu par būvniecību izstrāde un autoruzraudzība esošo telpu pielāgošanai III kategorijas patvertnes (patvēruma vietas) ierīkošanai Liepājas izglītības iestādēs” (LVP 2026/142) nolikuma skaidrojumu

	

	Jautājums
	Lūdzam iepirkuma komisiju publicēt un precizēt iepirkuma paredzamo līgumcenu euro bez PVN.
Informācija par iepirkuma paredzamo līgumcenu pretendentiem ir būtiska, lai būtu iespējams pienācīgi izvērtēt paredzamo darbu un pakalpojumu apjomu, tirgus situāciju, nepieciešamos resursus un sagatavot pamatotu un ekonomiski izsvērtu finanšu piedāvājumu.
Vienlaikus vēršam uzmanību, ka praksē publiskajos iepirkumos ir bijuši vairāki gadījumi, kad iepirkuma procedūra tiek izbeigta vai pārtraukta nepietiekama finansējuma dēļ. Līdz ar to informācija par pasūtītāja noteikto paredzamo līgumcenu un pieejamā finansējuma apmēru pretendentiem būtu būtiska, lai novērtētu iepirkuma ekonomiskos nosacījumus un piedāvājuma cenas atbilstību pasūtītāja paredzētajam finansējumam.

	Skaidrojums
	Atbilstoši Publisko iepirkumu likuma 11.pantam, paredzamo līgumcenu nosaka, lai izvēlētos iepirkuma veidu un piemērojamo procedūru.
Ņemot vērā to, ka Publisko iepirkumu likuma regulējums nenosaka obligātu pienākumu ieinteresētajiem piegādātājiem sniegt informāciju par paredzamo līgumcenu, informācija par paredzamo līgumcenu netiks publiskota, lai pretendentu piedāvātās līgumcenas netiktu mākslīgi pielāgotas maksimālajai budžeta robežai un Pasūtītājs iegūtu objektīvus, neatkarīgus tirgus piedāvājumus.

